- vsem univerzam

- Skupnost vrtcev Slovenije

- Združenje ravnateljev vrtcev Slovenije

- Združenje ravnateljic in ravnateljev osnovnega in glasbenega šolstva Slovenije

- Združenje ravnateljev srednjih šol in dijaških domov

- Društvo Ravnatelj

- Zveza ljudskih univerz Slovenije

- Združenje izobraževalnih in svetovalnih središč Slovenije

- Društvo organizacij za izobraževanje odraslih na srednjih šolah

- strokovna javnost s področja vzgoje in izobraževanja

POZIV DELEŽNIKOM S PODROČJA VZGOJE IN IZOBRAŽEVANJA K PODAJI PREDLOGOV KANDIDATOV/KANDIDATK ZA IMENOVANJE ČLANOV/ČLANIC SVETA ZA KAKOVOST IN EVALVACIJE

Ministrstvo za izobraževanje, znanost in šport poziva strokovno javnost (deležnike s področja vzgoje in izobraževanja, navedene v strukturi sestave Sveta za kakovost in evalvacije) k podaji predlogov kandidatov/kandidatk za imenovanje članov/članic Sveta za kakovost in evalvacije.

Svet za kakovost in evalvacije ima predsednika in 11 članov. Minister, pristojen za izobraževanje, jih na podlagi javnega poziva imenuje izmed uveljavljenih teoretskih strokovnjakov in praktikov s področja vzgoje in izobraževanja, in sicer:

* šest (6) teoretskih strokovnjakov s področja vzgoje in izobraževanja, od tega dva strokovnjaka s področja metodologije (na predlog univerz);
* pet (5) praktikov s področja vzgoje in izobraževanja (na predlog združenj s področja vzgoje in izobraževanja), vključujoč celotno vertikalo, kot sledi:
* enega (1) praktika za področja predšolske vzgoje (na predlog Skupnosti vrtcev Slovenije in Združenja ravnateljic vrtcev Slovenije),
* dva (2) praktika za področje osnovnih šol, glasbenih šol, šol s prilagojenim programov (na predlog Združenja ravnateljic in ravnateljev osnovnega in glasbenega šolstva Slovenije),
* enega (1) praktika za področje srednjih in višjih šol, poklicnega in strokovnega šolstva (na predlog Združenja ravnateljev srednjih šol in dijaških domov in Društva ravnatelj),
* enega (1) praktika za področje izobraževanje odraslih (na predlog Zveze ljudskih univerz Slovenije, Združenja izobraževalnih in svetovalnih središč Slovenije in Društva organizacij za izobraževanje odraslih na srednjih šolah);
* enega (1) predstavnika ministrstva, pristojnega za izobraževanje (na predlog ministra).

V skladu z 20.a členom Zakona o organizaciji in financiranju vzgoje in izobraževanja (Uradni list RS, št. [16/07](http://www.uradni-list.si/1/objava.jsp?sop=2007-01-0718)-UPB5, [36/08](http://www.uradni-list.si/1/objava.jsp?sop=2008-01-1460), [58/09](http://www.uradni-list.si/1/objava.jsp?sop=2009-01-2871), [64/09-popr.](http://www.uradni-list.si/1/objava.jsp?sop=2009-21-3033), [65/09-popr.](http://www.uradni-list.si/1/objava.jsp?sop=2009-21-3051), [20/11](http://www.uradni-list.si/1/objava.jsp?sop=2011-01-0821), [40/12](http://www.uradni-list.si/1/objava.jsp?sop=2012-01-1700)-ZUJF, [57/12](http://www.uradni-list.si/1/objava.jsp?sop=2012-01-2410)-ZPCP-2D, [47/15](http://www.uradni-list.si/1/objava.jsp?sop=2015-01-1934), [46/16](http://www.uradni-list.si/1/objava.jsp?sop=2016-01-1999), [49/16-popr.](http://www.uradni-list.si/1/objava.jsp?sop=2016-21-2169) in [25/17](http://www.uradni-list.si/1/objava.jsp?sop=2017-01-1324)-ZVaj; v nadaljevanju ZOFVI) imenuje člane Sveta za kakovost in evalvacije minister z mandatom 5 let.

Pravilnik o posodabljanju vzgojno-izobraževalnega dela (Uradni list RS, št. 7/14, 27/17 in 47/19) pa v 3. členu opredeljuje naloge Sveta za kakovost in evalvacije:

* enkrat letno do konca januarja pripravi in ministru predlaga področja in teme nacionalnih evalvacijskih študij,
* daje soglasje k načrtom posodabljanja in posodabljanja s poskusom,
* na podlagi strokovne in metodološke evalvacijske ocene daje soglasje k poročilom posodabljanja in posodabljanja s poskusom,
* sodeluje z javnimi zavodi, inštituti in univerzami na področju spremljanja in evalvacije,
* opravlja druge naloge, povezane s spremljanjem in evalvacijo.

Svet za kakovost in evalvacije pripravlja letna poročila o svojem delovanju in je dolžan z njimi seznaniti pristojne strokovne svete iz 22. člena ZOFVI in ministra.

Vljudno vas prosimo, da vaš predlog kandidata/kandidatke za imenovanje člana/članice Sveta za kakovost in evalvacije skupaj s podpisano izjavo o soglasju posredujete najkasneje do 10. marca 2021 gospe Vereni Balažic na e-naslov: verena.balazic@gov.si.

Priloga:

Izjava o soglasju